Document ID: 32006R0241

32006R0241
L 040/5
SLUŽBENI LIST EUROPSKE UNIJE
10.02.2006.
UREDBA KOMISIJE (EZ) br. 241/2006
od 10. veljače 2006.
o izmjeni Uredbe (EZ) br. 1004/2001 o razvrstavanju određene robe u kombiniranu nomenklaturu
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
budući da:
(1)
Razvrstavanje plazma zaslona u boji s instalacijskim disketama u Uredbi Komisije (EZ) br. 1004/2001 od 22. svibnja 2001. o razvrstavanju određene robe u kombiniranu nomenklaturu (2) dovelo je do razvrstavanja plazma zaslona pod oznaku KN 8528 21 90 i instalacijskih disketa pod oznaku 8524 91 00. Budući da je napomena 6. uz poglavlje 85. kombinirane nomenklature izmijenjena s učinkom od 1. siječnja 2002. i zbog činjenice da se Odbor HS-a u listopadu 2004. dogovorio o tumačenju ove napomene, Uredba (EZ) br. 1004/2001 smatra se netočnom.
(2)
Uredbu (EZ) br. 1004/2001 treba stoga na odgovarajući način izmijeniti.
(3)
Mjere predviđene u ovoj Uredbi u skladu su s mišljenjem Odbora za Carinski zakonik,
DONIJELA JE OVU UREDBU:
Članak 1.
Druga stavka tablice navedene u Prilogu Uredbi (EZ) br. 1004/2001 zamjenjuje se tekstom određenim u Prilogu ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 10. veljače 2006.

Labels: 12
3